ג'וש רדנור

ג'ושוע תומאס "ג'וש" רדנור (באנגלית: Joshua Thomas "Josh" Radnor; נולד ב-29 ביולי 1974) הוא שחקן קולנוע ותיאטרון, מדבב, זמר, קומיקאי, במאי ותסריטאי קולנוע יהודי-אמריקאי. הוא התפרסם בזכות תפקידו הראשי כטד מוסבי בסדרת הטלוויזיה הקומית זוכת פרסי האמי של ה-CBS, "איך פגשתי את אמא". הבכורה של רדנור כבמאי ותסריטאי הייתה בשנת 2010 כשכתב וביים את הדרמה הקומית "שמחתודהעודבבקשה". סרט הבכורה שלו זכה בפרס הקהל בפסטיבל סאנדנס והיה מועמד לפרס חבר השופטים. בשנת 2011 רדנור כתב, הפיק וביים את סרטו השני, בשם "מדעי הרוח". זהו גם הסרט הראשון שרדנור הפיק. רדנור נולד בעיר קולומבוס, אוהיו, לזוג הורים יהודים קונסרבטיביים, אלן רדנור, עורך דין לרשלנות רפואית, וקרול רדנור. הוא גדל בעיר הפרברים בקסלי (Bexley) ולמד בילדותו בבתי ספר יהודיים. רדנור סיים את לימודיו ב"תיכון בקסלי" ועבר לאחר מכן ל"מכללת קניון". במכללת קניון הוא למד במגמת תיאטרון וזכה בפרס פול ניומן מאת החוג לתיאטרון שם. לאחר גמר לימודיו בקניון קולג' (אנ') בגמבייר (אנ'), אוהיו, הוא עבר ללמוד בבית הספר טיש לאומנויות שבבעלות אוניברסיטת ניו יורק, משם קיבל תואר בתחום אמנות יפה‏. בשנת 1997 לקח רדנור חלק בתוכנית "לבנות ולהיבנות" שנערכה בעיר צפת. לרדנור שתי אחיות בשם מלני וג'והנה. הוא מתגורר כיום בלוס אנג'לס, קליפורניה. רדנור התחיל לצאת עם השחקנית לינדזי פרייס באוגוסט 2008. הם נפגשו שנה וחצי קודם לכן, כאשר פרייס עשתה הופעת אורח ב"איך פגשתי את אמא". הזוג נפרד בנובמבר 2009‏. בשנת 2012 רדנור יצא עם השחקנית ג'וליה ג'ונס. בינואר 2024 התחתן עם ג׳ורדנה ג׳ייקובס[1] תפקידו הראשון של רדנור כשחקן היה בשנת 1998, בסרט "Barney's Great Adventure" מסדרת סרטי החברים של ברני. רדנור מילא בסרט תפקיד מינורי והסרט היה לכישלון קופתי. בשנת 2001 היה רדנור אמור לשחק בתפקיד הראשי בקומדיית המצבים של The WB, "על גבול השפיות", אך את התפקיד קיבל לבסוף אדי קיי תומאס. באותה שנה שיחק רדנור בסרט הקומדיה "קטע מהסרטים". בסרט שיחק רדנור תפקיד משמעותי יותר מאשר ב"Barney's Great Adventure", אך עדיין בתפקיד זניח. בשנת 2002 שיחק רדנור לראשונה בתיאטרון בברודוויי. רדנור גילם את בנג'מין בראדוק בגרסת התיאטרון לסרט הבוגר. בהצגה הוא החליף בהצלחה את ג'ייסון ביגס ושיחק לצידן של קת'לין טרנר ואלישה סילברסטון. בשנת 2005 החל רדנור לגלם את דמותו של טד מוסבי בסדרת הטלוויזיה "איך פגשתי את אמא". מוסבי הוא אדריכל רווק, שמחפש נמרצות ברחבי ניו-יורק את "האחת" שאיתה יתחתן בעתיד. גילום דמותו של טד סלל את דרכו של רדנור לתודעה. נכון ל-2014 זהו תפקידו הגדול ביותר של רדנור. ביולי 2008, רדנור כיכב לצידה של ג'ניפר וסטפלדט בבכורה של המחזה "Finks". המחזה נכתב על ידי ג'ו גילפורד ובוים על ידי צ'ארלי סטראטון עבור New York Stage and Film. הבכורה של רדנור כבמאי הייתה בשנת 2010, כשביים את הסרט "שמחתודהעודבבקשה". רדנור גם כתב את התסריט לסרט וכיכב בו לצד זואי קאזאן ומאלין אקרמן. הבכורה של סרטו השני כבמאי, "מדעי הרוח", בכיכובו שלו ושל אליזבת אולסן, הייתה ב-22 בינואר 2012 בפסטיבל סאנדנס. רדנור גם כתב והפיק את סרט זה. ב-2013 השתתף בסרט הדרמה הקומית "עונג אחרי הצהריים" בתור ג'ף בעלה של רייצ'ל המגולמת על ידי קתרין האן. מדיה וקבצים בנושא ג'וש רדנור בוויקישיתוף ג'וש רדנור, ברשת החברתית אינסטגרם ג'וש רדנור, במסד הנתונים הקולנועיים IMDb (באנגלית) ג'וש רדנור, באתר AllMovie (באנגלית) ג'וש רדנור, באתר Rotten Tomatoes (באנגלית) ג'וש רדנור, באתר Box Office Mojo (באנגלית) ג'וש רדנור, במסד הנתונים הקולנועיים KinoPoisk (ברוסית) ג'וש רדנור, באתר MusicBrainz (באנגלית) שחר אורן, איך פגשתי את ג'וש רדנור, באתר nrg‏, 1 באפריל 2009 ביוגרפיה של ג'וש רדנור - איך פגשתי את אמא, באתר של CBS (באנגלית) ריאיון עם ג'וש רדנור (באנגלית) follers, Josh Radnor, Ethnicity of Celebs | EthniCelebs.com, ‏2014-12-23 (באנגלית אמריקאית) ‏Spence, Rebecca (2008-03-12). "Radnor: Not Your Average TV Star". The Jewish Daily Forward. נבדק ב-2008-03-13.‏ ‏"Josh Radnor: How I Met Your Mother on CBS".‏ ‏"NYU Graduate Acting Alumni". 2011. נבדק ב-2011-12-01.‏ ‏"Josh Radnor and Lindsay Price Go Public with Romance". People. 2009-06-18.‏ ‏"Lindsay Price and Josh Radnor Split". People. 2009-11-11.‏ ‏How I Met Your Mother Star Hates on Twilight, but... – E! Online. Uk.eonline.com (2012-06-14). Retrieved on 2012-07-07.‏ ‏"Josh Radnor Trivia — Josh Radnor Facts — Josh Radnor Notes". Tv.com. נבדק ב-2009-09-19.‏ ‏Angelo, Megan (2011-02-27). "How I Met Your City, the Real One," The New York Times.‏ ‏Kit, Borys (2011-03-23). "Josh Radnor, Elizabeth Olsen Teaming for Indie 'Liberal Arts' (Exclusive)". The Holiday Reporter. נבדק ב-23 באפריל 2011. {{cite news}}: (עזרה)‏ ג'וש רדנור במסד הנתונים IBDB (באנגלית)